CELEX: 32017R1344
Language: sl
Date: 2017-07-18 00:00:00
Title: Izvedbena uredba Komisije (EU) 2017/1344 z dne 18. julija 2017 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi

19.7.2017   
               
               
                  SL
               
               
                  Uradni list Evropske unije
               
               
                  L 186/3
               
            IZVEDBENA UREDBA KOMISIJE (EU) 2017/1344
      z dne 18. julija 2017
      o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(e) Uredbe,
      ob upoštevanju naslednjega:
      
                  (1)
               
               
                  Uredba (EGS) št. 2658/87 določa nomenklaturo blaga (v nadaljnjem besedilu: kombinirana nomenklatura ali KN), ki je del Priloge I k navedeni uredbi.
               
            
                  (2)
               
               
                  Sedanje besedilo dodatnih opomb 4 in 5 k poglavju 17 ter dodatnih opomb 3 in 4 k poglavju 21 kombinirane nomenklature se sklicuje na člen 42 Uredbe Komisije (ES) št. 951/2006 (2), ki določa metode izračuna vsebnosti saharoze v surovem sladkorju in nekaterih sirupih.
               
            
                  (3)
               
               
                  Odstavki 2, 3 in 4 člena 42 Uredbe (ES) št. 951/2006 se črtajo z učinkom od 1. oktobra 2017 zaradi spremembe sistema proizvodnih kvot za sladkor na podlagi sprememb kmetijske politike. Zato sklicevanja na člen 42 Uredbe (ES) št. 951/2006 v dodatnih opombah 4 in 5 k poglavju 17 ter dodatnih opombah 3 in 4 k poglavju 21 ne bodo več ustrezna.
               
            
                  (4)
               
               
                  Zaradi pravne varnosti in da bi se izognili nastanku pravne praznine, je treba navedene dodatne opombe spremeniti in analitske metode, ki se uporabljajo, vključiti neposredno v navedene opombe.
               
            
                  (5)
               
               
                  Glede na izboljšave analitskih metod za določanje vsebnosti sladkorja bi bilo treba analitsko metodo, ki se trenutno uporablja za izračun vsebnosti sladkorja v nekaterih proizvodih, ki se uvrščajo v poglavje 17, in na katero lahko vplivajo matrika vzorca ali moteče spojine, nadomestiti z metodo tekočinske kromatografije visoke ločljivosti (v nadaljnjem besedilu: metoda HPLC).
               
            
                  (6)
               
               
                  Vendar pa se metoda HPLC za številne druge proizvode, ki se uvrščajo v poglavje 17, ter proizvode, ki se uvrščajo v poglavje 21, ne more uporabljati, če vsebnost sladkorja ne temelji zgolj na saharozi, fruktozi, glukozi in maltozi zaradi prisotnosti drugih sladkorjev. Za te proizvode bi se morala vsebnost saharoze, vključno z vsebnostjo drugih sladkorjev, izraženih kot saharoza, določiti z refraktometrično metodo v skladu s Prilogo k Izvedbeni uredbi Komisije (EU) št. 974/2014 (3).
               
            
                  (7)
               
               
                  Zaradi enotne razlage kombinirane nomenklature po vsej Uniji v zvezi z določanjem vsebnosti sladkorja v nekaterih proizvodih bi bilo treba dodatni opombi 4 in 5 k poglavju 17 ter dodatni opombi 3 in 4 k poglavju 21 drugega dela kombinirane nomenklature spremeniti.
               
            
                  (8)
               
               
                  Uredbo (EGS) št. 2658/87 bi bilo zato treba ustrezno spremeniti.
               
            
                  (9)
               
               
                  Odstavki 2, 3 in 4 člena 42 Uredbe (ES) št. 951/2006 se razveljavijo z učinkom od 1. oktobra 2017. Zato bi bilo treba to uredbo uporabljati od istega datuma.
               
            
                  (10)
               
               
                  Ukrepi iz te uredbe so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Drugi del Priloge I k Uredbi (EGS) št. 2658/87 se spremeni:
      
                  (a)
               
               
                  v poglavju 17 se dodatni opombi 4 in 5 nadomestita z naslednjim:
                  
                              „4.
                           
                           
                              Za proizvode iz tar. podšt. 1702 20 10, 1702 60 95 in 1702 90 71 se vsebnost sladkorja (saharoza, fruktoza, glukoza in maltoza, pri čemer sta fruktoza in glukoza izraženi v ekvivalentu saharoze) določi z metodo tekočinske kromatografije visoke ločljivosti (metoda HPLC) z uporabo naslednje formule:
                              
                                 S + 0,95 × (F + G) + M
                              
                              
                                 pri čemer je:
                              
                              
                                           
                                       
                                       
                                          
                                             ‚S‘ vsebnost saharoze, določena z metodo HPLC,
                                          
                                       
                                    
                                           
                                       
                                       
                                          
                                             ‚F‘ vsebnost fruktoze, določena z metodo HPLC,
                                          
                                       
                                    
                                           
                                       
                                       
                                          
                                             ‚G‘ vsebnost glukoze, določena z metodo HPLC,
                                          
                                       
                                    
                                           
                                       
                                       
                                          
                                             ‚M‘ vsebnost maltoze, določena z metodo HPLC.
                                          
                                       
                                    
                                 Za proizvode iz tar. podšt. 1702 60 80, 1702 90 80 in 1702 90 95 se vsebnost saharoze, vključno z vsebnostjo drugih sladkorjev, izraženih kot saharoza, določi z refraktometrično metodo (izražena v stopnjah brix v skladu s Prilogo k Izvedbeni uredbi Komisije (EU) št. 974/2014
                                  (*1)
                                 ). Za proizvode iz tar. podšt. 1702 60 80 in 1702 90 80 se rezultati v ekvivalent saharoze pretvorijo s pomnožitvijo stopenj brix s koeficientom 0,95.
                           
                        
                              
                                 5.
                              
                           
                           
                              Pri tar. podšt. 1702 30 10, 1702 40 10, 1702 60 10 in 1702 90 30 izraz ‚izoglukoza‘ pomeni proizvod, pridobljen iz glukoze ali njenih polimerov, ki v suhem stanju vsebuje vsaj 10 mas. % fruktoze.
                              
                                 Za proizvode iz navedenih tar. podšt. se vsebnost saharoze, vključno z vsebnostjo drugih sladkorjev, izraženih kot saharoza, določi z refraktometrično metodo (izražena v stopnjah brix v skladu s Prilogo k Izvedbeni uredbi Komisije (EU) št. 974/2014).
                              
                           
                        
                     (*1)  Izvedbena uredba Komisije (EU) št. 974/2014 z dne 11. septembra 2014 o refraktometrični metodi merjenja suhega topnega ostanka v predelanem sadju in zelenjavi za namen njegove uvrstitve v kombinirano nomenklaturo (UL L 274, 16.9.2014, str. 6).“;"
						
               
            
                  (b)
               
               
                  v poglavju 21 se dodatni opombi 3 in 4 nadomestita z naslednjim:
                  
                              „3.
                           
                           
                              Pri tar. podšt. 2106 90 30 izraz ‚izoglukoza‘ pomeni proizvod, pridobljen iz glukoze ali njenih polimerov, ki v suhem stanju vsebuje vsaj 10 mas. % fruktoze.
                           
                        
                              
                                 4.
                              
                           
                           
                              
                                 Za proizvode iz tar. podšt. 2106 90 30 in 2106 90 59 se vsebnost saharoze, vključno z vsebnostjo drugih sladkorjev, izraženih kot saharoza, določi z refraktometrično metodo (izražena v stopnjah brix v skladu s Prilogo k Izvedbeni uredbi Komisije (EU) št. 974/2014
                                  (*2)
                                 ).
                           
                        
                     (*2)  Izvedbena uredba Komisije (EU) št. 974/2014 z dne 11. septembra 2014 o refraktometrični metodi merjenja suhega topnega ostanka v predelanem sadju in zelenjavi za namen njegove uvrstitve v kombinirano nomenklaturo (UL L 274, 16.9.2014, str. 6).“"
						
               
            Člen 2
      Ta uredba začne veljati dvajseti dan po objavi v Uradnem listu Evropske unije.
      Uporablja se od 1. oktobra 2017.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 18. julija 2017
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 256, 7.9.1987, str. 1.
      
         (2)  Uredba Komisije (ES) št. 951/2006 z dne 30. junija 2006 o določitvi podrobnih pravil za izvajanje Uredbe Sveta (ES) št. 318/2006 glede trgovine s tretjimi državami v sektorju sladkorja (UL L 178, 1.7.2006, str. 24).
      
         (3)  Izvedbena uredba Komisije (EU) št. 974/2014 z dne 11. septembra 2014 o refraktometrični metodi merjenja suhega topnega ostanka v predelanem sadju in zelenjavi za namen njegove uvrstitve v kombinirano nomenklaturo (UL L 274, 16.9.2014, str. 6).